|  |  |  |
| --- | --- | --- |
| ZnakRZS | Република Србија  Републички завод за статистику | ISSN 0353-9555 |
| **САОПШТЕЊЕ** | | **ДД51** |
| број 160 - год. LXVIII, 27.06.2018. | |  |
| **Статистика образовања** | | СРБ160 ДД51 270618 |

Средње образовање

**– Крај школске 2016/17. године –**

У школској 2016/17. години у 508 редовних средњих школа наставу је похађало 246 373 ученика, 121 928 девојчица (49,5%), 124 445 дечака (50,5%). Школе/одељења за ученике са сметњама у развоју (њих 41) похађао је 1 851 ученик, 713 девојчице (38,5%) и 1 138 дечака (61,5%).

**1. Средње школе и ученици**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Редовне средње школе | | | | Школе/одељења за ученике са сметњама у развоју | | | |
| школе | ученици | | | школе | ученици | | |
| укупно | девојчице | дечаци | укупно | девојчице | дечаци |
|  |  |  |  |  |  |  |  |  |
| **РЕПУБЛИКА СРБИЈА** | **508** | **246373** | **121928** | **124445** | **41** | **1851** | **713** | **1138** |
|  |  |  |  |  |  |  |  |  |
| СРБИЈА – СЕВЕР | 246 | 121366 | 59935 | 61431 | 19 | 1203 | 486 | 717 |
| Београдски регион | 106 | 59271 | 29166 | 30105 | 8 | 619 | 251 | 368 |
| Регион Војводине | 140 | 62095 | 30769 | 31326 | 11 | 584 | 235 | 349 |
|  |  |  |  |  |  |  |  |  |
| СРБИЈА – ЈУГ | 262 | 125007 | 61993 | 63014 | 22 | 648 | 227 | 421 |
| Регион Шумадије и Западне Србије | 141 | 71599 | 35725 | 35874 | 13 | 306 | 121 | 185 |
| Регион Јужне и Источне Србије | 121 | 53408 | 26268 | 27140 | 9 | 342 | 106 | 236 |
| Регион Косовo и Метохијa | ... | ... | ... | ... | ... | ... | ... | ... |

Редовну средњу школу завршило је 58 948 ученика, скоро подједнак проценат девојчица (50,5%) и дечака (49,5%). Скоро 90% ученика завршило је четворогодишње средње школе (25,7% гимназију и 63,6% средњу стручну школу у четворогодишњем трајању). Трогодишње средње стручне школе завршило је само 10,7% ученика. Посматрано према полу, скоро две трећине девојчица (64%) завршило је четворогодишњу средњу стручну школу, 29,6% гимназију и свега 6,4% трогодишњу стручну школу. Дечаци, такође у великом проценту (63,1), завршавају четворогодишњу средњу стручну школу. Гимназију завршавају у нешто мањем проценту него девојчице (21,8%), али у знатно већем проценту него девојчице (15,1) завршавају трогодишњу стручну школу која их води директно на тржиште рада.

Опште средње образовање – гимназију, завршило је нешто више од четвртине свих ученика који су завршили средњу школу, а скоро три четвртине завршили су стручну школу. Посматрано према подручјима рада, млади најчешће завршавају образовне профиле из подручја рада „Економија, право и администрација“ (15,2%), „Здравство и социјална заштита“ (10,8%), „Електротехника“ (9,3%), „Трговина, угоститељство и туризам“ (8,8%) и „Машинство и обрада метала“ (8%).

Девојчице су најчешће завршавале образовање за профиле из подручја рада „Економија, право и администрација“ (19,4), „Здравство и социјална заштита“ (16%) и „Трговина, угоститељство и туризам“ (9,5%), а дечаци „Електротехника“ (17,4%), „Машинство и обрада метала“ (13,7%) и „Економија, право и администрација“ (10,9%).

**Методолошка објашњења**

Подаци о средњем образовању резултат су редовног годишњег истраживања које се спроводи на крају сваке школске године. Подаци се прикупљају путем обрасца Статистички упитник за средње школе (образац ШС/К), а обухват истраживањем је потпун.

Средње образовање и васпитање остварује сe у складу са циљевима који су дефинисани законом.

Делатност средњег образовања и васпитања обавља се у средњој школи, која може бити основана као гимназија, као уметничка, као стручна школа или као мешовита школа. У школи за ученике са сметњама у развоју остварује се образовање и васпитање за одговарајућа занимања ученика који ову школу похађају на основу мишљења интерресорне комисије за процену додатне образовне, здравствене и социјалне подршке ученику, уз сагласност родитеља.

Под појмом „ученик“ подразумева се редовни ученик. Редовни ученик је лице уписано у школу с циљем да похађа наставу.

Средње образовање се реализује по подручјима рада, а у оквиру њих по одговарајућим образовним профилима.

Подаци приказани у овом саопштењу односе се на ниво образовања ISCED3 према Међународној стандардној класификацији образовања (*The International Standard Classification of Education – ISCED2011*).

Републички завод за статистику од 1999. године не располаже појединим подацима за АП Косово и Метохија, тако да они нису садржани у обухвату података за Републику Србију (укупно).

|  |
| --- |
| Контакт: nadezda.bogdanovic@stat.gov.rs, тел.: 011 2412-922, локал 285  Издаје и штампа: Републички завод за статистику, 11 050 Београд, Милана Ракића 5  Tелефон: 011 2412-922 (централа) • Tелефакс: 011 2411-260 • www.stat.gov.rs Одговара: др Миладин Ковачевић, директор  Tираж: 20 ● Периодика излажења: годишња |